Mufasa: The Lion King
Mufasa: The Lion King būs 2024. gada ASV muzikālā drāmas filma, kuras režisors ir Berijs Dženkinss, scenārija autors Džefs Natansons, filmu producē studijas Walt Disney Pictures un Pastel Productions. Tā paredzēta kā fotoreālistiska datora radītu attēlu spēlfilma un tādā pašā tehnikā veidotās 2019. gada versijas prikvels. Sets Rogens, Billijs Aikners un Džons Kani atkal ieskaņos savus 2019. gada versijas tēlus, un viņiem pievienojās Ārons Pjērs un Kelvins Harisons jaunākais, kuri ieskaņo Karaļa Mufasas un viņa jaunākā brāļa Naga bērnības tēlus. Filmas "Karalis Lauva" prikvela izstrādi apstiprināja 2020. gada septembrī, Dženkinsu izvēloties kā režisoru, bet Neitansonu par scenārija autoru. 2021. gada augustā paziņoja, ka Pjērs un Harisons jaunākais ierunās galvenos tēlus. Filmu oficiāli izziņoja 2022. gada septembrī D23 Expo pasākuma laikā. Filmas ražošana 2023. gada jūlijā palēninājās 2023. gada SAG-AFTRA streika dēļ. Filmas Mufasa: The Lion King pirmizrāde ieplānota 2024. gada 20. decembrī, un to izplatīs Walt Disney Studios Motion Pictures.